પાકિસ્તાનના પૂર્વ વડા પ્રધાન નવાઝ શરીફ અને તેમના પુત્રી મરિયમ જેલમાં છે. એ અગાઉના પાકિસ્તાનના પૂર્વ વડા પ્રધાન બેનઝીર ભુટ્ટો પાક. લશ્કરના કહેવાતા ષડયંત્રના ભોગ રૂપે બોમ્બ વિસ્ફોટના ભોગ બની ચૂક્યાં છે. તે અગાઉ બેનઝીરના પિતા અને પાકિસ્તાનમાં લોકતાંત્રિક પ્રક્રિયાથી ચૂંટાયેલા પૂર્વ વડા પ્રધાન ઝુલ્ફીકાર અલી ભુટ્ટો લશ્કરી સરમુખત્યાર દ્વારા ફાંસીના માંચડે લટકી ચૂક્યા છે. ઝુલ્ફીકાર અલી ભુટ્ટોને મૃત્યુદંડ ના દેવા વિશ્વના દેશોએ કરેલી અપીલને સરમુખત્યાર શાસક જનરલ ઝિયા ઉલ હકે ફગાવી દીધી હતી.